google/wiki40b huggingface dataset:
DTMF

DTMF er en forkortelse for «Dual-tone multi-frequency» og er et system for tonesignalering over analoge telefonlinjer. I signaleringssystemet er alle tallene på telefonen (også * og #) tildelt et par med toner.
Systemet er spesifisert av ITU-T (tidligere CCITT) i «CCITT Volume VI: General Recommendations on Telephone Switching and Signalling Recommendation Q.23: Technical Features of Push-Button Telephone Sets».
DTMF-signalering ble gradvis innført i Norge sammen med telefonapparater med knappsats og datastyrte telefonsentraler. Ved ISDN og bredbåndstelefoni overføres signaleringsinformasjon digitalt mellom apparatet og sentralen. Telefonsentralen kan likevel konfigureres til å sende DTMF mot B-abonnenten (mottaker).

Fjernstyring

I dag brukes DTMF i flere tekniske løsninger for fjernstyring ved at det ringes til en DTMF-mottaker, og det sendes DTMF-toner etter at forbindelsen er satt opp. I dette tilfellet overføres tonene altså transparent gjennom telefonnettet fra A- til B-abonnent, eller tonene settes på av en sentral som følge av digital signalering fra A.
Dette anvendes blant annet i nettbank, bestilling over telefon, styring/avspilling av telefonsvarere, fjernstyring av hyttestrøm osv.
Brandywine Productions

Brandywine Productions er et amerikansk filmselskap, best kjent for filmserien Alien. Selskapet ble stiftet av de amerikanske filmpordusentene Walter Hill, David Giler og Gordon Carroll.
15. egyptiske dynasti

Antall konger ved navn Apepi

En del forskere argumenterer at det var to konger ved navn Apepi, skilt ut som Apepi I og Apepi II, men det er hovedsakelig grunnet at det er to kjente personnavn for denne kongen: Awoserre og Aqenenre. Imidlertid har Kim Ryholt holdt fast ved i sin undersøkelse av andre mellomperiode at disse refererer kun til en mann, Apepi som hersket over Egypt i 40+X år. Det er også støttet ved at denne kongen benyttet et tredje personnavn i løpet av sin regjeringstid: Nebkhepeshre. Dette opplegget er ikke enestående ettersom senere konger, inkludert den kjente Ramses II og Seti II er kjent for å ha benyttet to ulike personnavn i sine regjeringstider.
Lepella lepeletier

Utseende

En middelsstor (vingespenn ca. 30 millimeter), litt slank, brun smyger. Undersiden er lysbrun med to snor-rette, hvite striper på bakvingen.

Utbredelse

Arten er utbredt i Afrika, fra Sør-Sudan i nord til Angola i sør og fra Nigeria i vest til Kenya i øst.
Falske krav-loven

Falske krav-loven er en føderal lov i USA som der heter False Claims Act, også kjent som Lincoln-loven.
Den er kodifisert som 31 U.S.C. §§ 3729–3733 i Code of Laws of the United States of America. (Sistnevnte kalles ofte United States Code - U.S.C. forkortet.)

Historie

I 1863 ble loven vedtatt av USAs kongress, og den «var ment som et incentiv til å fremme varsling, for å avsløre svindel mot amerikanske myndigheter ved salg av dårlig krigsmateriell».

Lovens bestemmelser

Ansvarligheten som loven beskriver dreier seg om individer eller andre juridiske personer (for eksempel aksjeselskaper) som feilaktig mottar, eller unngår, betaling til USAs føderale myndigheter (med unntak av skattesvik). Loven forbyr:
1. Forsettelig fremming, eller forårsake slik fremming, av et falsk krav om betaling eller godkjenning;
2. Forsettelig bruk, eller forårsake slik bruk, av falske dokumenter (false record) eller falske påstander (statement material ) i forbindelse med et falsk (eller bedragersk) krav;
3. Sammensvergelse for å bryte False Claims-loven;
4. Falske angivelser (certifying) av typen eller mengden av gjenstander som skal benyttes av USA;
5. Å kvittere for gjenstander uten at man har komplett kunnskap om informasjonen er sann;
6. Forsettelig innkjøp fra en embedsmann som mangler fullmaktene for en slik transaksjon, og;
7. Forsettelig bruk, eller forårsake slik bruk, av falske dokumenter for å unngå, eller minske verdien av, en fordring eller overdragelse (av gjenstander) til føderale myndigheter.

Loven ble endret i 1986, 2009 og 2010. Lovendringene i 2009 og 2010 ble forårsaket av at to nye lover som ble vedtatt - henholdsvis Fraud Enforcement and Recovery-loven og Loven om føderal helseomsorg (også kjent som «Obamacare»).

Bestemmelser som tillater individers søksmål mot tredjepart på USAs vegne

Loven tillater at individer kan saksøke en tredjepart på USAs vegne, og seinere bli tildelt en andel av et eventuelt beløp som blir inndrevet av USA. Dette kalles qui tam, noe som er en forkortelse for et juridisk uttrykk som stammer fra latin, «han som fører en sak på vegne av vår herre Kongen, såvel som for seg sjøl» (qui tam pro domino rege quam pro se ipso in hac parte sequitur).
I 2013 skrev media at Lance Armstrong er blitt saksøkt qui tam av Floyd Landis for brudd på False Claims-loven. Hvis USAs føderale rettsvesen dømmer Armstrong til å betale en erstatning til USA, så kan Landis «oppnå en belønning på rundt 15-25 prosent av det utmålte erstatningsbeløpet».
Knoppmøll

Utseende

Små til middelsstore (vingespenn 8 – 31 mm) sommerfugler med avrundede vinger. Antennene er nokså korte og trådformede. Hos noen slekter er palpene (munnfølerne) spesielt utviklet med tentakler som brukes til å samle pollen. Forvingene er mørke, gylne eller hvitaktige, ofte med lyse flekker eller tverrbånd. Bakvingene er forholdsvis brede og bleke.

Levevis

De fleste artene flyr om dagen, men det finnes også noen nattaktive arter. De flyr sjelden langt og man finner dem ikke ofte langt fra vertsplanten. De lever på skudd, i stengler eller i frøemner av ulike plantefamilier, særlig rosefamilien og de enfrøbladete ørkenplantene palmeliljer (Yucca spp.) og agaver (Agavaceae).

Et interessant samliv

Slektene Tegeticula og Parategeticula har utviklet et unikt og meget interessant samliv med palmeliljer (Yucca) som vokser i tørre områder i Nord-Amerika. Tidligere regnet man alle disse hvite møllene til en art, Tegeticula yuccasella, men nærmere undersøkelser har vist at det finnes minst 16 arter, der minst to av dem ikke pollinerer plantene men lever som snyltere på de pollinerende artene. Larvene utvikler seg i modnende frøkapsler på palmeliljene, og spiser noen av frøene. For at frøene skal begynne å vokse, må plantene bli pollinert. For å sikre dette, tar hunnen med seg en ball av pollen fra en annen Yucca-blomsterstand som hun dytter ned på blomstenes arr etter at hun har lagt egg på frøemnene. Slik blir blomstene besfruktet og larvene får en matressurs. Palmeliljene har ikke andre bestøvere enn møllene, og møll-larvene kan bare utvikle seg på palmeliljefrø, så begge parter er totalt avhengige av samlivet. Dette er et av de først oppdagede tilfellene av koevolusjon  og det har blitt gjort en rekke studier av forholdet.

Skadedyr

Et par arter kan gjøre skade på bærbusker, også i Norge. Bringebærmøll (Lampronia corticella) legger egg i kart av bringebær og kan ødelegge en del av dem. De nyklekte larvene lever på frøemnene, men kryper ut av bærkarten før modningen, spinner seg inn i en kokong og holder seg i ro til neste vår. Da angriper de bladknoppene, som de kan ødelegge, vokser seg ferdig, forpupper seg og klekker som voksne når buskene begynner å sette kart. Ripsskuddmøllen (Lampronia capitella) gjør det samme på hagerips, solbær og stikkelsbær. Skadene kan bli ganske omfattende ved harde angrep, men det skjer ikke så ofte.
Lamprospilus

Utseende

Små stjertvinger (vingespenn ca. 25 millimeter) med to små stjerter på bakvingen. Oversiden er skinnenede blå med smalt mørke ytterkanter hos hannene, mer brunlig hos hunnene men også der med blå metalliske skjell i alle fall i midten. Undersiden er brunlig, gjerne kontrastrikt tegnet i gulhvitt, brunt og svart.

Utbredelse

Disse artene lever i Mellom- og Sør-Amerika.
Léontine Lippmann

Bakgrunn

Léontine Lippmann var datter av en rik jødisk bankierfamilie. Hun ble gift med Albert Arman. Armans mors pikenavn var Caillavet, og det ble til at de kalte seg Arman de Caillavet. De fikk ett barn, skuespillforfatteren Gaston Arman de Caillavet. Ingen av dem var trofaste mot hverandre, skjønt de skilte seg ikke.
Hun var meget vakker i ungdommen, med klare blå øyne, svart hår og skjelmsk munn; hun var intelligent, kultivert og talte fire språk. Hun var ofte gjest i Lydie Aubernons salonger, og det var der hun møtte Anatole France i 1883. Fra 1888 fulgte tre lidenskapsfulle år mellom de to, ofte stormfullere på grunn av begge parters sjalusi. Hun inspirerte hans romaner Thaïs (1890) og Le Lys rouge (1894).

Salong

Mme de Caillavet startet sin egen salong  i  et hôtel particulier i 12 avenue Hoche, nær Place de l'Étoile.  Sittende i en bergère til høyre for kaminen, med Anatole France stående foran ildstedet, mottok hun hver søndag de franske fasjonable, intellektuelle og politiske eliter, blant dem forfattere, skuespillere, advokater og députés (men ikke musikere, ettersom verken hun eller Anatole likte musikk). På onsdager gav Mme de Caillavet konversasjonsmiddager etter modell fra Mme Aubernons; dit kom blant andre Alexandre Dumas, hellenisten Brochard, professor Pozzi, Leconte de Lisle, José-Maria de Heredia, Ernest Renan og selvfølgelig Anatole France.

Gjester

Grev Giuseppe Primoli, Jean, duc Decazes, prins og prinsesse Bibesco, baron og baronesse Rothschild, Robert de Montesquiou, Anna de Noailles, Louis Barthou, Marie og Pierre Curie, Marcel Proust, Charles Marie René Leconte de Lisle, J.-H. Rosny den eldre, Gabriel Hanotaux, Marcel Prévost, Pierre Loti, Maurice Barrès, Marcelle Tinayre, Sarah Bernhardt, skuespillerinnen Réjane, Fernand Gregh, abbé Arthur Mugnier, skuespilleren Lucien Guitry og hans sønn Sacha Guitry, skulptøren Antoine Bourdelle, maleren Munkaczy, Hugo Ogetti, Commandant Rivière, Georg Brandes, Jules Lemaitre, Gugliemo Ferrero, abbed og astronom Théophile Moreux, Colette og hennes første ektemann Henry Gauthier-Villars (kjent som Willy), Marcel Schwob, Robert de Flers, Paul de Grunebaum, Charles Rappoport, François Crucy, Michel Corday, Joseph Reinach, Tristan Bernard, danseren Loïe Fuller, Georges Clemenceau, professor Samuel-Jean Pozzi, dr. Paul-Louis Couchoud, Aristide Briand, Léon Blum, Jean Jaurès, Léopold Kaher, Pierre Mille, Charles Maurras og Raymond Poincaré.
Araneus sturmi

Utbredelse

I Norge er den vanligst i sør, den er registrert nord til og med Trøndelag.

Utseende

Araneus sturmi er en forholdsvis liten, men kraftig bygd edderkopp, hannen er 4 mm, mens hunnen er større, 5 mm lang (kroppens lengde). Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår, ensfarget brunlig. Bakkroppen hos hunnen er stor og kuleformet, lyst rød orange eller brunlig. Den har et ganske typisk mønster, men farger og kontraster kan variere. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Den ligner mye på Araneus triguttatus og kan forveksles med denne.

Levevis

Araneus sturmi trives helst i trær og busker hvor den lager sine fangstnett, og er en av de vanligste edderkoppene i kronene på furutrær. Men den kan også finnes på gressenger der den spinner sine nett mellom lange gresstrå. De er kjønnsmodne (imago) fra våren og utover forsommeren. Hunnene lever lengst, noen ganger til sensommeren.
Death Wish 3

Handling

Paul Kersey er på vei tilbake til New York for å besøke en gammel venn. Nå han ankommer leiligheten hans finner Kersey ham døende etter et brutalt overfall. Uten varsel stormer politiet inn og arresterer ham mistenkt for mordet. Politisjefen gjenkjenner ham som den Kersey som utførte flere drap i byen for 10 år siden, og dette blir brukt mot ham for å tvinge ham til å bekjempe den banden som herjer i nabolaget. For å unngå fengsel ser Kersey seg nødt til å gi etter for politisjefens ønsker. Denne gangen er han imidlertid ikke alene, men får flere av beboerne med seg i en kamp som etterhvert utvikler seg til en full krig mellom beboerne og gjengen. Banden ledes av den brutale Fraker, som ikke skyr noen midler for å beholde kontrollen på gata.

Om filmen

Filmen ble dårlig mottatt av kritikerne og har bare fått 6 % på Rotten Tomatoes. Den amerikanske filmkritikeren Roger Ebert gav den en av fire stjerner og beskrev den som bare marginalt bedre enn film nummer to. Leonard Maltin gav en 1,5 av 4 stjerner.
Den innbragte 16 millioner dollar på kino i USA, noe som plasserte den på en 54. plass over de mest innbringende filmene i USA i 1985. Produksjonskostnadene var på mellom 9 og 10 millioner dollar.
Den ble ikke satt opp på norske kinoer, men ble utgitt på video av Mayco i desember 1986. Den var den mest utleide videofilmen i januar 1987.
Anders Sørensen Vedel

Biografi

I Norge er han mest kjent som opphavsmann til «Hundreviseboka» (Et hundrede udvalgte danske viser), der han nedskrev middelalderballader og andre viser som var kjent i folketradisjonen. Hundreviseboka kom ut i 1591, og er den første i sitt slag i Nord-Europa. Vedels visesamling har vært et viktig referanseverk for norsk balladeforskning.
I perioden 1570-75 oversatte han Saxos Gesta Danorum fra latin til dansk. Som historiker var han i gang med å samle materiale til en stor danmarkshistorie, og nådde 22 bind  før han måtte oppgi arbeidet.
Phytosus

Utseende

Små, slanke, brunlige kortvinger. Antennene er tememlig korte, hodet stort og bredt. Pronotum er minst så langt som bredt, nærmest hjerteformet. Dekkvingene er ganske korte. Beina er korte og kraftige, leggene (tibiae) med en rad av utstående pigger som hjelper dem til å grave.

Levevis

Artene lever på sandstrender, der de graver i sanden. De kan være truet av ferdsel og tråkk på strendene.
Spenningsregulator

En spenningsregulator er en aktiv elektronisk komponent som har til oppgave å holde en konstant verdi på en elektrisk spenning. Det dreier seg her i artikkelen kun om likespenninger selv om det bygges apparater som regulerer vekselspenninger.

Strømforsyninger (switch-mode)

I noen større enheter sammensatt av mange enkeltkomponenter produseres en rekke spenninger fra den samme opphakkede inngangsstrømmen, som her ofte tas fra 240 V lysnettet og blir nær 340 V etter likeretting. Med nett-inngang kalles apparatet en 'switch-mode power supply' på engelsk. Inngangen kan ellers være en spesifisert likespenning, da heter enheten en DC-DC konverter, eller omformer. Det brukes alltid en galvanisk isolerende transformator i stedet for en enkel spole. Transformatoren skiller utgangskretsen fra lysnettet eller primærkretsen og kan redusere eller øke spenningen, men inneholder også alltid den induktive mellomlagringen. Kun én av utgangsspenningene kan bli regulert ved tilbakekopling. De andre utgangsspenningene blir regulert med, men blir ellers slik de blir, naturligvis innenfor designgrensene. Hvis det stilles høye krav til noen andre av utgangsspenningene, kan disse til slutt reguleres ned ved hjelp av linjærregulatorer. Da lages den uregulerte spenningen bare såvidt høyere enn utgangsspenningen, noe som minimaliserer tapene. Det er særlig her at 'low drop-out' regulatorer kommer til anvendelse.
Hakkingen fører til endel støy til omgivelsene, gitt som elektriske, magnetiske eller elektromagnetiske felt. For å redusere problemet brukes avskjerming og gjennomtenkte ledningsføringer.
Paracoptops

Utseende

Middelsstore, kraftige, brokete fargede trebukker. Kroppsformen er kort og plump, beina nokså korte og kraftige. Antennene hos hannene er noe lengre enn kroppen.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er kjent fra Sulawesi, Molukkene, Ny-Guinea og Ny-Caledonia.
Storgata 107

Storgata 107 i Tromsø er byens nest eldste bygning og ble oppført i 1826. Bygget befinner seg i en del av byen som tradisjonelt sett har vært hjemsted for fiskere og håndverkere. Siden har det vært mange virksomheter i eiendommen, blant annet gjestgiveri og glassmester.
Fra februar 2015 har Citycamp guesthouse Tromsø overtatt eierskap og drift av eiendommen, som er oppgradert til hostel. Bygget er Tromsø eneste hostel med sovesal.
Azar Karadaş

Meritter

Seriemester med Rosenborg i 2002, 2003 og 2004. Seriemester med Benfica i Portugal i 2004-2005. Norgesmester med Rosenborg i 2003. Seriemester med Brann i 2007
Sørkaper

Beskrivelse

Sørkaper er svært lik nordkaper i utseende. I forhold til finnhvaler er disse hvalene korte og kompakte i formen, nærmest rumpetroll-lignende. Hodet, som er enormt, utgjør typisk nær en tredel av den totale kroppslengden, og sveivene er korte og runde i formen. De har to rader med omkring 225-270 barder i hver. Bardene er mørke i fargen og henger ned fra overkjeven, og kan bli opp mot 240-300 cm lange.
Sørkaperen blir gjennomsnittlig noe større enn nordkaperen (også kalt nordatlantisk retthval). En lengde på ca. 14-17,5 meter er typisk, men kuene kan bli over 18 meter lange. Kuene blir også gjerne litt større enn oksene. Vekten varierer typisk mellom 36 og 73 metriske tonn (i snitt ca. 63,5 tonn), men noen forskere har antyder at gravide kuer kan bli nærmere 100 tonn tunge på det meste.

Utbredelse og reproduksjon

Sørkaper finnes utelukende på den sørlige halvkule, vanligvis i et sirkulært belte mellom 20 og 55°S, der den har blitt registrert så langt sør som til 63°S. Dette inkluderer store deler av Sørishavet og havområder sør i Atlanterhavet, Indiahavet og Stillehavet, herunder kyststrøk rundt sørspissen av Sør-Amerika (i Atlanteren opp mot sørkysten av Brasil), Afrika (i Indiahavet opp mot Madagaskar), sam rundt sørkysten av Australia og rundt New Zealand.
Totalbestanden av sørkaper har blitt estimert til mellom 3 000-4 000 og opp mot 7 500 dyr. Paring og kalving foregår helst i beskyttede bukter i området 20-30°S under perioden juni-november. Ei ku blir gjerne oppvartet av flere (opp mot sju er registrert) hanner under paringen. Hunnene går drektige i omkring 11 måneder og føder typisk en kalv, som gjerne veier 1-1,5 tonn og er omkring 4,5-6 meter lang ved fødselen. Hunnene når kjønnsmoden alder omkring 8-10 år gamle.

Atferd

Sørkapere spiser helst zooplankton, som den enten fanger gjennom å svømme sakte (3-6 km/t) med munnen åpen nær overflaten, eller gjennom å angripe større ansamlinger (stimer) på noe dypere vann.
Psiloibidion

Utseende

En middelsstor, slank, blank, mørkt rødbrun trebukk, dekkvingene med hver sin avlange, gulhvite flekk. Antennene er lengre enn kroppen. Pronotum er lengre enn bredt, uten pigger langs kanten, nokså sylindrisk. Dekkvingene er nokså jevnbrede, litt avsmalnende i den bakre delen. Beina er middels lange med fortykkede lår.

Utbredelse

Arten er utbredt i Brasil, Bolivia, Paraguay og Argentina.
Hemerobius atrifrons

Utbredelse

Hemerobius atrifrons finnes i hele Norge, men er ikke vanlig.

Utseende

Hemerobius atrifrons er en mørkt brunlig bladlusløve. Ryggsiden på brystpartiet har et lyst midtfelt som er lett synlig mot de mørkere brystsidene. Kroppen er omtrent 10 mm. lang. Hodet er skinnende svart og er nedoverbøyd, med munndelene på undersiden (ortognath).
Hemerobius atrifrons har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingene har markerte flekker.
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.

Levevis

Hemerobius atrifrons er rovdyr og lever vanligvis av bladlus.
Jølster Idrettslag

Jølster Idrettslag (stiftet 15. februar 1924) er et idrettslag på Jølster i Sogn og Fjordane. Klubben organiserer flere idretter med fotball, friidrett, håndball, volleyball og ski. I tillegg har laget en egen gruppe for håndbak og en trimgruppe rettet mot fjelltrim. Klubbens farger er grønt og svart.
Idrettslaget disponerer kommunens fotballstadion, Skei gress med løpebane for friidrett, samt fotballbanen Skei kunstgress grusbanen Skei gru som ligger like ved. Klubbens skiidrett drives i Bjørkelia idrettsanlegg med alpinanlegg og lysløype. Lysløyper er det også i Dvergsdalsdalen, Årdalsdalen og på Klakegg.
Tomoyasu Asaoka

Japans herrelandslag

Tomoyasu Asaoka spilte 8 landskamper for Japans herrelandslag.
Sundbåten Syver

Sundbåten Syver startet som et barnebokprosjekt i Kristiansund. Handlingen er hentet fra en småby med likhetstrekk til Kristiansund. Hovedpersonen i bøkene er Syver, og han er en sundbåt med menneskelige trekk. Sammen med blant andre vennen Stormvarsel, som er basert på stormvarselet i Kristiansund, løser han problemer i den lille byen.
Bak prosjektet finner vi Elin Kanck Lorentzen og Sidsel Sæterøy i firmaet Undine. Forfatter for bøkene er Kanck Lorentzen. Illustratør til de tre første bøkene var Ingun Mickelson, mens boken Syver og Beatrice er illustrert av Björk Bjarkadóttir.

Teater

Det har blitt laget teaterforestilling med utgangspunkt i boken Sundbåten Syver og leketyvene. Manuset til forestillingen ble skrevet av Stig Nilsson. Foruten Syver, Stormvarsel og tyvene ble vi presentert for mange måser, mye av handlingen foregikk med måsene som hovedpersoner. Temaet i forestillingen er viktigheten av lek, men også vennskap og forelskelse. Dramaet i forestillingen sentreres rundt spørsmålet om hva som skjer dersom onde krefter stjeler alle lekene til barna, slik at de mister evnen til å leke, fantasere og drømme.
Forestillingen har blitt vist under Tahitifestivalen på Innlandet i 2005, 2006 og 2007. Grunnet omfanget og økonomien i prosjektet ble det ikke noen forestilling i 2008 og 2009. I 2009 ble Operaen i Kristiansund involvert. Det ble satt opp nye forestillinger i juni 2010, og nær 3 000 publikumere så de fem forestillingene. I slutten av mai 2011 produserer Operaen i Kristiansund, med Marit Grytnes Dullaert som instruktør, femte teatersesong med Sundbåten Syver og Leketyvene. Etter 2011-sesongen vil mer enn 10 000 barn og voksne ha sett teaterversjonen av Syver.

CD-en Absolute Syver

Det har blitt utgitt en CD som inneholder sanger hentet fra forestillingen Syver og leketyvene. Flere kjente artister har bidratt til platen, og sangen «Det boble som rødbrus i magan» som ble sunget av Frode Alnæs og Tone Søyset Døving fikk topplassering på norsktoppen.
Operasjon Dragoon

Bakgrunn

Det amerikanske og britiske militære lederskapet var uenige om invasjonen burde gjennomføres. Winston Churchill argumenterte mot operasjonen på det grunnlaget at han mente at det ville avlede resurser fra det pågående felttoget i Italia. Istedenfor favoriserte han en invasjon av de oljerike regionene av Balkan. Churchill mente at ved å angripe Balkan ville de allierte redusere Nazi-Tysklands tilgang til petroleum samtidig som man kunne komme Den røde armé i forkjøpet og dermed oppnå en god forhandlingsposisjon i etterkrigstidens Europa.
Under planleggingsstadiet gikk operasjonen under navnet "Anvil" som en del av Operasjon Sledgehammer, som på den tiden var kodenavnet til Operasjon Overlord. Senere ble begge planene omdøpt, Sledgehammer ble operasjon Overlord og Anvil ble operasjon Dragoon. En apokryfisk historie sier at navnet ble valgt av Winston Churchill, som var imot planen, og at han ble "dragooned" til å akseptere den. Andre kilder sier at operasjonen var oppkalt etter Draguignan på grunn av byens nærhet til invasjonsområdet.